b'\n_START_ARTICLE_\nKostnica\n_START_PARAGRAPH_\nKostnica je prostor ali stavba za shranjevanje kosti iz prekopanih grobov._NEWLINE_Arhitekturni primer tak\xc5\xa1ne zgradbe je italijanska kostnica nad Kobaridom, v kateri je pokopanih 5266 znanih in 1748 neznanih italijanskih vojakov, padlih med prvo svetovno vojno na so\xc5\xa1ki fronti. Posmrtne ostanke vojakov so iz okoli\xc5\xa1kih voja\xc5\xa1kih pokopali\xc5\xa1\xc4\x8d v kostnico prenesli leta 1935, leta 1938 pa je bila dograjena. Stoji na Gradi\xc4\x8du okoli cerkve svetega Antona. Njen arhitekt je Giovani Grappi, otvoril pa jo je Benito Mussolini. _NEWLINE_Znana je tudi ni\xc5\xa1ka \xc4\x86ele kula, zgrajena iz lobanj srbskih upornikov, pobitih med prvo srbsko vstajo leta 1809.'